Avis juridique important

|

31993L0021

Komission direktiivi 93/21/ETY, annettu 27 päivänä huhtikuuta 1993, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kahdeksannentoista kerran

Virallinen lehti nro L 110 , 04/05/1993 s. 0020 - 0021 Suomenk. erityispainos Alue 13 Nide 24 s. 0037  Ruotsink. erityispainos Alue 13 Nide 24 s. 0037

KOMISSION DIREKTIIVI 93/21/ETY,annettu 27 päivänä huhtikuuta 1993,vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kahdeksannentoista kerran EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämistä koskevan 27 päivänä kesäkuuta 1967 annetun neuvoston direktiivin 67/548/ETY(1), sellaisena kuin se on viimeksi muutettuna komission direktiivillä 92/69/ETY(2), ja erityisesti sen 28 ja 29 artiklan,sekä katsoo, ettäneuvoston direktiivillä 92/32/ETY(3) muutetaan direktiiviä 67/548/ETY sen vaarallisten aineiden luokitusta ja pakkaamista koskevien säännösten osalta,direktiivin 67/548/ETY liitteessä II on varoitusmerkit ja varoitusmerkkien nimet; on tarpeen ottaa käyttöön uusi merkki, joka ilmentää ilmauksen `ympäristölle vaarallinen`,direktiivin 67/548/ETY liitteessä III on luettelo maininnoista, jotka ilmaisevat vaarallisiin aineisiin liittyvien erityisvaarojen laadun; on tarpeen ottaa käyttöön uusia, lisääntymiselle vaarallisten aineiden terveydelle aiheuttaman vaaran ilmaisevia mainintoja; on myös tarpeen ottaa käyttöön uusia, ympäristövaaroja ilmaisevia yhdistettyjä mainintoja,direktiivin 67/548/ETY liitteessä IV on luettelo maininnoista, jotka ilmaisevat vaarallisia aineita koskevat turvaohjeet; on tarpeen tutkia uudelleen ympäristövaaroja koskevia tiettyjä turvaohjeita; on tarpeen ottaa käyttöön tiettyjä vaarallistenaineiden ja valmisteiden käyttöä koskevia yhdistettyjä mainintoja,direktiivin 67/548/ETY liitteessä VI on vaarallisten aineiden ja valmisteiden luokitus- ja merkintäopas; on tarpeen muuttaa ohjetta ja sisällyttää siihen direktiivistä 92/32/ETY johtuvat muutokset, jatämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,ON ANTANUT TÄMÄN DIREKTIIVIN:1 artikla Muutetaan direktiivi 67/548/ETY seuraavasti:1) Korvataan liite II tämän direktiivin liitteellä I.2) Korvataan liite III tämän direktiivin liitteellä II.3) Korvataan liite IV tämän direktiivin liitteellä III.4) Korvataan liitteessä V olevan 1.6.2.4 kohdan ilmaus "Rajakoe" B.2 menetelmässä "Akuutti toksisuus (sisäänhengitys)" seuraavasti:"1.6.2.4 Raja-annostestiJos viiden uroksen ja viiden naaraan altistuminen pitoisuudelle 20 milligrammaa litrassa kaasua tai 5 milligrammaa litrassa aerosolia taihiukkasille neljän tunnin ajan tai, jos tämä ei kemiallisten tai fysikaalisten tai räjähtävien ominaisuuksien vuoksi ole mahdollista, koeaineelle, altistuminen suurimmalle mahdolliselle pitoisuudelle ei aiheuta yhdenkään eläimen kuolemaa 14 vuorokaudessa, kokeilun jatkamista voidaan pitää hyödyttömänä."5) Korvataan liitteessä VI oleva I ja II osa tämän direktiivin liitteellä IV.2 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan, lukuun ottamatta butaania, propaania tai nestekaasua sisältäviä kuljetettavia kaasupulloja koskevien säännösten osalta, viimeistään 1 päivänä heinäkuuta 1994. Niiden on ilmoitettava tästä komissiolle viipymättä.2 Jäsenvaltioiden on viimeistään 31 päivänä lokakuuta 1997 saatettava tämän direktiivin liitteessä IV olevan 8.1 luvunnoudattamisen edellyttämät lait, asetukset ja hallinnolliset määräykset voimaan, siltä osin kuin ne koskevat butaania, propaania tai nestekaasua sisältäviä kuljetettavia kaasupulloja. Niiden on ilmoitettava tästä komissiolle viipymättä.3 Näissä jäsenvaltioiden antamissa 1 ja 2 kohdassa tarkoitetuissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.3 artikla Tämä direktiivi on osoitettu kaikille jäsenvaltioille.Tehty Brysselissä 27 päivänä huhtikuuta 1993.Komission puolestaYannis PALEOKRASSASKomission jäsen(1) EYVL N:o 196, 16.8.1967, s. 1(2) EYVL N:o L 383, 29.12.1992, s. 113(3) EYVL N:o L 154, 5.6.1992, s. 1LIITTEET I, II, III ja IV Nämä liitteet julkaistaan Euroopan yhteisöjen virallisessa lehdessä N:o L 110 A.(Ks. tämän virallisen lehden kansilehden sivulla 3 olevaa ilmoitusta.)


title: Komission direktiivi 2008/123/EY, annettu 18 päivänä joulukuuta 2008 , kosmeettisia valmisteita koskevan neuvoston direktiivin 76/768/ETY muuttamisesta sen liitteiden II ja VII mukauttamiseksi tekniikan kehitykseen (ETA:n kannalta merkityksellinen teksti)

text:
               19.12.2008

               FI

               Euroopan unionin virallinen lehti

               L 340/71

      KOMISSION DIREKTIIVI 2008/123/EY,
   annettu 18 päivänä joulukuuta 2008,
   kosmeettisia valmisteita koskevan neuvoston direktiivin 76/768/ETY muuttamisesta sen liitteiden II ja VII mukauttamiseksi tekniikan kehitykseen
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (1) ja erityisesti sen 8 artiklan 2 kohdan,
   on kuullut kulutustavaroita käsittelevää tiedekomiteaa,
   sekä katsoo seuraavaa:

               (1)

               Kulutustavaroita käsittelevä tiedekomitea totesi 20 päivänä kesäkuuta 2006 antamassaan lausunnossa, että vaikka 4-aminobentsoehappo (PABA) on nykyisin sallittu ja sitä käytetään aurinkosuoja-aineena, asiakirja-aineistoa arvioitaessa kävi ilmeiseksi, että suuri osa tiedoista ei vastaa voimassa olevia standardeja ja ohjeita. 4-aminobentsoehapon asianmukaisen riskinarvioinnin suorittamiseksi kulutustavaroita käsittelevä tiedekomitea vaati, että kosmetiikka-alan on toimitettava viimeistään 1 päivänä heinäkuuta 2007 uusi asiakirja-aineisto, joka sisältää voimassa olevien standardien ja kulutustavaroita käsittelevän tiedekomitean ohjeiden mukaiset turvallisuutta koskevat lisätiedot.

               (2)

               Kosmetiikka-ala ei toimittanut kulutustavaroita käsittelevän tiedekomitean 20 päivänä kesäkuuta 2006 antamassa lausunnossa edellytettyjä turvallisuutta koskevia lisätietoja.

               (3)

               Ilman asianmukaista riskinarviointia 4-aminobentsoehapon käyttöä UV-suodattimena kosmeettisissa valmisteissa ei voida pitää turvallisena, ja siksi se olisi poistettava direktiivin 76/768/ETY liitteestä VII ja mainittava liitteen II luettelossa.

               (4)

               Diethylamino Hydroxybenzoyl Hexyl Benzoate (INCI) -nimisen aineen osalta kulutustavaroita käsittelevä tiedekomitea totesi 15 päivänä huhtikuuta 2008 antamassaan lausunnossa, että kyseisen aineen käyttö kosmeettisissa valmisteissa enimmäispitoisuuden ollessa 10 prosenttia ei aiheuta riskiä kuluttajalle. Kyseisen aineen sallitun käytön soveltamisalan laajentamiseksi direktiivin 76/768/ETY liitteessä VII olevan 28 kohdan c saraketta olisi muutettava.

               (5)

               Tässä direktiivissä säädetyt toimenpiteet ovat kosmeettisten valmisteiden pysyvän komitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 76/768/ETY liitteet II ja VII tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 8 päivänä heinäkuuta 2009. Niiden on viipymättä toimitettava komissiolle kirjallisina nämä säännökset.
   Niiden on sovellettava tämän direktiivin liitteessä olevassa 3 kohdassa vahvistettuja säännöksiä 8 päivästä heinäkuuta 2009.
   Niiden on sovellettava tämän direktiivin liitteessä olevassa 1 ja 2 kohdassa vahvistettuja säännöksiä 8 päivästä lokakuuta 2009.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä joulukuuta 2008.

            Komission puolesta

         Günter VERHEUGEN

            Varapuheenjohtaja

      (1)  EYVL L 262, 27.9.1976, s. 169.

      LIITE
      Muutetaan direktiivi 76/768/ETY seuraavasti:

                  1)

                  Korvataan liitteessä II oleva 167 kohta ”4-aminobentsoehapon esterit, joissa vapaa aminoryhmä, paitsi liitteessä VII olevassa 2 osassa mainitut” ilmaisulla ”4-aminobentsoehappo ja sen esterit, joissa vapaa aminoryhmä”.

                  2)

                  Poistetaan liitteessä VII oleva 1 kohta.

                  3)

                  Poistetaan liitteessä VII olevan 28 kohdan c sarakkeessa oleva ilmaus ”aurinkosuojavalmisteissa”.